Słodke wjelkowe mloko

Słodke wjelkowe mloko (Euphorbia dulcis) jo rostlina ze swójźby  wjelkomlokowych rostlinow (Euphorbiaceae). 

 Wopis 
Słodke wjelkowe mloko jo trajne zele, kótarež dośěgnjo wusokosć wót 20 až 50 cm.

 Łopjena 
Měnjate, dłujkojte-jajojte łopjena su na dolnem boku módrozelene a na górnem boku śamnozelene.

 Kwiśonki 
Kwiśo w maju. Kwiśonkowe stołk jo zwětšego pěśpromjenjowe. Załzy pózdatnych kwiśonkow su owalne, na zachopjeńku žołtozelene, pózdźej cerwjene. 3-5-promjenjowa wokołka njasu pód kuždej pózdatnej kwiśonku dwa nic zarosćonej, słabje zubatej wusokej łopjeni.

 Płody 
Kapslowy płod jo kósmaty, rozpjeršony brodajcojty. 

 Stojnišćo 
Rosćo w swětłych lěsach, na lěsnych drogach a lěsnych kšomach. Ma lubjej wutkate a bazowe, zwětšego kalkate zemje.

 Rozšyrjenje 
Rostlina jo w srjejźnej Europje, na pódpołdnju až pódpołnocneje Špańskeje, srjejźneje Italskeje a na Balkanowej połkupje rozšyrjona.

 Wužywanje 

 Nožki 

 Žrědła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 164, 364 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 352 

 Eksterne wótkaze 

Kategorija: Wjelkomlokowe rostliny